laion/Wikipedia-Exotic huggingface dataset:
לה היר

אטיין דה ויניולס (בצרפתית: Étienne de Vignolles‏; 1380/1390 – 11 בינואר 1443) הידוע בכינוי לה היר (La Hire) היה איש צבא צרפתי בתקופת מלחמת מאה השנים. ויניולס ידוע בדרך כלל בכינוי "לה היר", אולם מקור הכינוי אינו ידוע. משמעותו הוא "השכיר" אולם לא ידוע מדוע כונה ויניולס בשם זה. לפיכך הוצעו מספר פרשנויות אחרות לכינוי. הפרשנות המקובלת גורסת שמשמעות הכינוי היא "הזועם". "זעם" הוא l'ire בצרפתית ישנה. פרשנות אחרת גורסת שמדובר בשיבוש של עיר מוצאו של ויניולס. לה היט (la Hite) או לארהיל (Larehille). ויניולס היה בן למשפחת אצולה קטנה מאזור גסקון. הוא נולד בתאריך לא ידוע בין השנים 1380–1390. המידע המסודר עליו מתחיל מ-1418, עת התגייס צבא של שארל השביעי, מלך צרפת ולחם במלחמת מאה השנים. הוא התבלט כלוחם מצטיין וכמנהיג צבאי מוכשר. הוא היה חבר קרוב של ז'אן ד'ארק, והיה אחד המפקדים המעטים בצבא הצרפתי הסדיר שהאמין בה וביכולותיה. הוא לחם לצדה במהלך המצור על אורליאן, ובהמשך פיקד על חיל החלוץ שלה במהלך קרב פאטאי. בקרב זה זכו הכוחות שבפיקודו בניצחון גדול על האנגלים. הוא נודע במנהגו להתפלל לפני כל קרב, דבר שיש המייחסים אותו להשפעתה של ז'אן. ב-24 במאי 1430, נפלה ז'אן בשבי. מלך צרפת סירב לנסות לשחרר אותה, ולה היר יחד עם ז'אן דה ברוס וז'אן פוטון דה גזנטראי הקים צבא בן 4,000 לוחמים כדי לחלץ אותה. הם צעדו לקומפיין שם הייתה ז'אן ד'ארק שבויה. הם כבשו את קומפיין רק כדי לגלות שז'אן הועברה כבר לרואן. ב-30 במאי 1431 היא הועלתה על המוקד. הם ניסו לנקום את מותה על ידי כיבוש רואן, אולם נכשלו. לה היר המשיך להילחם באנגלים. ב-1435 הוא הנחיל להם תבוסה בקרב גרברוי, וב-1438 הוא מונה למושל נורמנדי. ב-1440 הוא כבש את פונטיז מידי האנגלים יחד עם ז'אן דה דונואה, ושנתיים לאחר מכן סייע לשארל הראשון, דוכס אורליאן בכיבוש לה רול. הוא נפטר במונטובאן ב-11 בינואר 1443, ממחלה לא ידועה. מדיה וקבצים בנושא לה היר בוויקישיתוף לה היר באתר viaf (בצרפתית) לה היר באתר isni (באנגלית) לה היר באתר הספרייה הלאומית הגרמנית (בגרמנית)
עדה יהודאית

עדה יהודאית הייתה אתלטית ישראלית, סגנית אלופת ישראל (1935) בקפיצה לגובה וחברת נבחרת ישראל למכביה הראשונה (1932). יהודאית התאמנה בקבוצת מכבי עתיד תל אביב. במכביה הראשונה שנערכה בסוף מרץ 1932 סיימה יהודאית במקום חמישי בקפיצה לרוחק בתוצאה של 4.11 מטר. באליפות ארץ ישראל הראשונה שנערכה בסוף דצמבר 1935 זכתה יהודאית ב-4 מדליות, 1 זהב, 1 כסף ו-2 ארד. מדליית זהב בריצת שליחות 4x100 מטר ביחד עם רחל סלונימסקי, גירה שפירא ורבקה ניניו בתוצאה של 59.4 שניות, לפני מכבי תל אביב (1:02 דקות), מדליית כסף בקפיצה לגובה בתוצאה של 1.25 מטר, אחרי מרגלית ספיר ממכבי רחובות (1.25 מטר) וויקטוריה לרנר ממכבי תל אביב (1.20 מטר) ומדליות ארד בריצת 100 מטר אחרי רחל סלונימסקי (14.3 שניות) וגירה שפירא ובריצת 80 מטר משוכות, אחרי זלדה שוליאק ממכבי תל אביב (15.9 שניות) וגירה שפירא. באליפות תל אביב שנערכה במרץ 1936 קבעה יהודאית בריצת שליחות 4x100 מטר ביחד עם חברותיה לקבוצה, רחל סלונימסקי, גירה שפירא ועדה עבוד שיא ארץ ישראל חדש של 56.7 שניות. היא סיימה שנייה בקפיצה לרוחק בשיא אישי חדש של 4.62 מטר, אחרי יפה כהן שקבעה שיא ארץ ישראל חדש של 4.80 מטר ולפני גירא שפירא 4.38 מטר וויקטוריה לרנר (4.35 מטר) ומקום שלישי בקפיצה לגובה (1.34 מטר), אחרי דבורה רוזנבוים ומרגלית ספיר, לשלושתן קבעו תוצאה זהה, המיקים על פי מספר הפסילות. א. רובינשטיין, במדור הספורט - אתלטיקה קלה, באתר הארץ, 24 בדצמבר 1931 בספורט - כינוס מחוזי ל"מכבי" בחיפה, באתר הארץ, 66 ביוני 1932 יום גדול לספורט העברי בת"א, באתר הארץ, 26 ביוני 1932 בארץ באתלטיקה קלה - תוצאות ההתחרויות - רבנאות תל אביב, דואר היום, 24 במרץ 1936 תוצאות משביעות רצון, הַבֹּקֶר, 19 באפריל 1938 כנוס ארצי לאתלטיקה קלה מטעם "הפועל", דבר, 2 ביוני 1942 אברהם ב. ריבלין, המכביה העבריה הראשונה - עם סיום המכביה, דואר היום, 3 באפריל 1932 Maccabiah Games before World War II (באנגלית) הרבנאות הא"י לנשים באתלטיקה קלה, הַבֹּקֶר, 31 בדצמבר 1935 ספורט - הרביעייה המנצחת - תמונה, באתר הארץ, 10 בינואר 1936 בארץ באתלטיקה קלה - תוצאות ההתחרויות - רבנאות תל אביב, דואר היום, 24 במרץ 1936 התחרויות לאליפות ת"א באתלטיקה קלה, דבר, 16 במרץ 1936 בספורט, באתר הארץ, 27 במרץ 1936
One I've Been Missing

One I've Been Missing (בעברית: (ה)אחד שהתגעגעתי אליו) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-22 בנובמבר 2019, כסינגל שלא מתוך אלבום, על ידי חברת התקליטים תקליטי RCA UK. השיר למקום הרביעי במצעד השירים שבפלנדריה. השיר נכתב על ידי ג'אז אשרסט, לי-אן פינוק, רייצ'ל פורנר, סינאד הרנט וטרה ג'ין-מארי והופק על ידי ג'אז אשרסט וטרה ג'ין-מארי. כבר בצאתו, נאמר על השיר כי הוא אחד מהשירים שצפויים לכבוש את פסגת מצעד שירי החג של חברת המצעדים הרשמית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. תחילה, הועלה קליפ המילים הרשמי של השיר לערוץ היוטיוב של ליטל מיקס ב-22 בנובמבר 2019, ביום צאתו כסינגל. קליפ המילים זכה להצלחה נאה כאשר צבר למעלה מ-3.5 מיליון צפיות, תוך שהקונספט שלו הוא קישוטי חג מולד. כמו כן, מופיעות בו חברות הלהקות כשהן לבושות כמו אלפיות. הווידאו קליפ הרשמי של השיר פורסם בדצמבר 2019, תוך שצבר למעלה מ-2.8 מיליון צפיות. סרטון השיר "One I've Been Missing" באתר יוטיוב ג'אז אשרסט, לי-אן פינוק, רייצ'ל פורנר, סינאד הרנט, טרה ג'ין-מארי Josh Darvill, Little Mix tipped for Xmas No 1 with new song 'One I've Been Missing', TellyMix, ‏2019-11-22 (באנגלית) Little Mix - One I've Been Missing, ultratop.be Little Mix – One I've Been Missing (באנגלית), נבדק ב-2020-04-24 One I've Been Missing, נבדק ב-2020-04-24 Little Mix - One I've Been Missing (Lyric Video) Little Mix - One I've Been Missing (Official Video)
ייז'י מלאנטריך מאוונטין

ייז'י מלאנטריך מאוונטין (בצ'כית: Jiří Melantrich z Aventina, ‏ 1511 - 19 בנובמבר 1580, פראג) היה מילונאי, מדפיס ומוציא לאור צ'כי. מעט מאוד ידוע על החיים המוקדמים של ייז'י מלאנטריך. לפי דניאל אדם מוולסלאבין הוא נפטר בגיל 69 ובהתאם לכך הערכה שהוא נולד בשנת 1511. ידוע שהוא נולד למשפחה מבוססת מאזור נימבורג בבוהמיה. בשנת 1534 הוא סיים אוניברסיטת פראג. בשנת 1545 הוא הדפיס ספר בנושא דת. בשנת 1546 הייתה בבעלותו בית מלאכה להדפסת ספרים. אומנם בשנת 1547 לאחר המרד, בהוראת פרדיננד הראשון, קיסר האימפריה הרומית הקדושה הדפסת ספרים של נצרות פרוטסטנטית בצ'כית נאסרה. ייז'י מלאנטריך נכנס לשותפות עם כומר קתולי וזה איפשר לו להמשיך בהדספת ספרים. בין היתר הוא הדפיס את הברית החדשה. ספר זה היה בין החשובים באותה תקופה ובהמשך הוא הודפס עוד מספר פעמים. בנוסף לכך בית הדפוס של ייז'י מלאנטריך הוציא לאור ספרים בנושאים שונים לרבות מילוני, ספרי שירים וספרי ילדים. בשנת 1557 הוא קיבל תואר אצולה. ייז'י מלאנטריך נפטר בשנת 1580 ונטמן בכנסייה בפראג. ייז'י מלאנטריך נחשב לדמות חשובה להתבססות השפה הצ'כית. בעקבות כך דמותו הייתה במרכז התנועה הלאומית במהלך המאה ה-19. בשנת 1897 בפראג נפתח בית דפוס "Melantrich". מדיה וקבצים בנושא ייז'י מלאנטריך מאוונטין בוויקישיתוף קורות חיים
Break Up Song

Break Up Song (בעברית: שיר פרידה) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-27 במרץ 2020, כסינגל מתוך אלבום אלבומה השישי של הלהקה Confetti, על ידי חברת התקליטים תקליטי RCA UK. השיר הגיע למקום התשיעי במצעד הסינגלים הבריטי. השיר נכתב על ידי ג'ייד ת'רוול, פרי אדוארדס, לי-אן פינוק, קמיל פרסל, פרנק נובל ולינוס נורדסטרום והופק על ידי קמיל פרסל וגולד-פינגרס. השיר תואר כשיר בסגנון הסינת'פופ. הגרסה האקוסטית של השיר הייתה זמינה להורדה דיגיטלית באפריל 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12.8 מיליון השמעות. קליפ המילים הרשמי של השיר הועלה לערוץ היוטיוב של ליטל מיקס ב-27 במרץ 2020, ביום צאתו כסינגל. הקליפ מציג בתוכו את מילותיו של השיר, תוך שניתן לראות בו גם את חברות הלהקה במקומות שונים. זאת בנוסף לכך שיש בו אורות ניאון בצבעים שונים. נכון לאפריל 2020, מונה הצפיות של קליפ המילים עומד על למעלה מ-4.5 מיליון צפיות. מידע על היצירה "Break Up Song" באתר מיוזיק בריינז סרטון השיר "Break Up Song" באתר יוטיוב ג'ייד ת'רוול, פרי אדוארדס, לי-אן פינוק, קמיל פרסל, פרנק נובל, לינוס נורדסטרום Let Their New Era Begin! Little Mix Announces “Break Up Song”, idolator, ‏2020-03-24 Little Mix Prep New Single 'Break Up Song', Clash Magazine (באנגלית) Album Break Up Song, Little Mix | Qobuz: download and streaming in high quality, Qobuz (באנגלית) Official Singles Chart Top 100 | Official Charts Company, www.officialcharts.com (באנגלית) Little Mix – Break Up Song (באנגלית), נבדק ב-2020-04-24 Little Mix to drop new single Break Up Song this week, The List, ‏2020-03-24 (באנגלית) Break Up Song (Acoustic Version) - Single by Little Mix (באנגלית אמריקאית), נבדק ב-2020-04-24 Break Up Song, נבדק ב-2020-04-24 Little Mix - Break Up Song (Lyric Video) British Phonographic Industry Break Up Song - Single by Little Mix (באנגלית אמריקאית), נבדק ב-2020-04-24 Singles To Radio - The Music Network, web.archive.org, ‏2020-03-27 BBC - Radio 1 Playlist, web.archive.org, ‏2020-04-03 BBC - Radio 2 New Music Playlist, web.archive.org, ‏2020-04-09
ליגת העל הליטאית

האם התכוונתם ל... ליגת העל הליטאית בכדורגל ליגת העל הליטאית בכדורסל
Coffee (שיר)

Coffee (מעוצב: COFFEE; בעברית: קפה) הוא סינגל שהוקלט על ידי הזמרת-יוצרת האמריקאית קלי רולנד. השיר יצא לאור ב-17 באפריל 2020, על ידי חברת התקליטים של קלי רולנד "KTR" ואקווטי רקורדס, כסינגל שלא מתוך אלבום. השיר הוקלט במקור בקיץ 2017, אך בשנת 2020 הוחלט להוציא כסינגל ביחד עם וידאו קליפ נלווה. השיר נכתב על ידי קלי רולנד, דה אינטרנץ, ניק גרין וסיד והופק על ידי דה אינטרנץ. מייק ווס מה-Idolator אמר שהשיר לא "ידידותי לרדיו" תוך שסקר אותו באופן מקיף. ב-OnSMASH תואר השיר כשיר "מקפיץ וקצבי". ב-NME סוקר השיר גם כן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון השמעות. הווידאו קליפ הרשמי של השיר פורסם ב-17 באפריל 2020. את הקליפ ביים סטיב גומיליון. הקליפ צולם לפני מגפת הקורונה במיאמי, פלורידה. הקליפ צולם בחוף ים, בו ניתן לראות את רולנד רוקדת לצלילי השיר ביחד עם רקדניות ליווי. ב-Rap-Up זכה הקליפ של השיר לביקורת חיובית מאוד, תוך שהוא תואר שם כקליפ "סקסי". סרטון השיר "Coffee" באתר יוטיוב Kelly Rowland announces comeback single Coffee, The List, ‏2020-04-15 (באנגלית) Kelly Rowland – Coffee (באנגלית), נבדק ב-2020-04-24 Rowland, Kelly. 2020-04-20 Coffee with Kelly. Instagram Live. Kelly Rowland Returns With The Raunchy “Coffee”, idolator, ‏2020-04-17 LEGEND, Stream Kelly Rowland 'Coffee' New Song, OnSMASH (באנגלית) Kelly Rowland releases seductive new single 'Coffee', NME Music News, Reviews, Videos, Galleries, Tickets and Blogs | NME.COM, ‏2020-04-18 (באנגלית) COFFEE, נבדק ב-2020-04-24 Kelly Rowland Returns with New Single 'Coffee', Rap-Up (באנגלית) Kelly Rowland Releases Sexy Single 'Coffee', Billboard, ‏2020-04-17
הנרי גארט

הנרי לורנס גארט השלישי (באנגלית: Henry Lawrence Garrett III;‏ נולד ב-24 ביוני 1939) היה מזכיר הצי של ארצות הברית בממשלו של הנשיא ג'ורג' הרברט ווקר בוש. הנרי גארט שירת בצי ארצות הברית בין השנים 1961–1981, בתחילה כמכונאי (machinist's mate) בצוללת "סי פאוצ'ר" (USS Sea Poacher) במהלך משבר הטילים בקובה ולאחר מכן, ב-1964, הוצב כקצין טייס ימי. במלחמת וייטנאם, בין השנים 1965–1967 הוא שירת ביחידת הסיור של הצי VP-50. במהלך שירותו בצי עוטר גארט פעמיים במדליית האוויר. מפברואר 1986 ועד אוגוסט 1987 שימש גארט כיועץ המשפטי הראשי של מחלקת ההגנה של ארצות הברית. לאחר מכן ועד מאי 1989 הוא שימש כסגן מזכיר הצי. במאי אותה שנה הוא מונה כמזכיר הצי. גארט נאלץ להתפטר ביוני 1992 עקב "שערוריית טיילהוק" (אנ') שבה ביצעו יותר ממאה אנשי הצי וחיל הנחתים תקיפה מינית ב-83 נשים ובשבעה גברים במלון הילטון בלאס וגאס. מדיה וקבצים בנושא הנרי גארט בוויקישיתוף H. Lawrence Garrett, III - Former Secretary of the Navy "Post Tailhook Punishment". Frontline, PBS.
Gaslighter (שיר)

"Gaslighter" הוא סינגל שהוקלט על ידי להקת הבנות האמריקאית דיקסי צ'יקס. השיר יצא לאור ב-4 במרץ 2020, על ידי חברת התקליטים קולומביה רקורדס, כסינגל הראשון מתוך אלבום האולפן השמיני שלה, Gaslighter. עם יציאתו נכנס השיר אל המקום השביעי במצעד שירי הקאנטרי. השיר נכתב על ידי נטלי מיינס, אמילי רוביסון, מרטי מגווייר וג'ק אנטונוף והופק על ידי מיינס, רוביסון, מגווייר ואנטונוף גם כן. השיר תואר כהמנון "מעצים", "לוהט", וכזה שגורם ל-"מהלומה" למי ששומע אותו. בפיצ'פורק זכה השיר לביקורת חיובית, תוך שקיבל את תואר "שיר השבוע". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. הווידאו קליפ הרשמי של השיר פורסם ב-4 במרץ 2020, בשידור חי. את הקליפ ביים שון פארמר. הקליפ מכיל בתוכו מסרים פוליטיים, תוך שזכה לביקורות חיוביות בהתאמה. ההופעה של דיקסי צ'יקס עם השיר בתוכנית הטלוויזיה של אלן דג'נרס עלתה ליוטיוב גם כן. נכון לאפריל 2020, מונה הצפיות של הקליפ עומד על למעלה מ-4 מיליון צפיות. סרטון השיר "Gaslighter" באתר יוטיוב נטלי מיינס, אמילי רוביסון, מרטי מגווייר, ג'ק אנטונוף Gaslighter by Dixie Chicks (באנגלית אמריקאית), נבדק ב-2020-04-24 Listen to “Gaslighter” by Dixie Chicks (באנגלית), נבדק ב-2020-04-24 Country Songs Top 40 Australian Airplay Chart, countrysongschart.com.au Dixie Chicks – Gaslighter (באנגלית), נבדק ב-2020-04-24 Dixie Chicks return with a new song and video, 'Gaslighter': Listen and watch, The Tennessean (באנגלית) Claire Shaffer, Claire Shaffer, Dixie Chicks Burn It All Down With New Song 'Gaslighter', Rolling Stone, ‏2020-03-04 (באנגלית) Yahr, Emily. "The Dixie Chicks release first new music in 14 years — a scathing anthem called 'Gaslighter'". Washington Post. Gaslighter, נבדק ב-2020-04-24 Dixie Chicks - Gaslighter (Official Video) Justin Kirkl, The First Dixie Chicks Single in 14 Years Is a Prescient and Powerful Return, Esquire, ‏2020-03-04 (באנגלית) Dixie Chicks Perform 'Gaslighter'
הרברט לנגה

הרברט לנגה (בגרמנית: Herbert Lange;‏ 29 בספטמבר 1909 – 20 באפריל 1945) היה קצין אס אס בדרגת שטורמבאנפיהרר, מפקדו הראשון של מחנה ההשמדה חלמנו עד לאפריל 1942. היחידה המיוחדת תחת פיקודו, זונדרקומנדו לנגה, הייתה היחידה שביצעה את פעולת הרצח של יהודי גטו לודז'. היה שותף למעשי רצח ופשעים רבים נגד האנושות, בכללם לקח חלק בתוכנית האותנסיה הגרמנית T4 בה נרצחו נכים פיזית או נפשית בגרמניה ובפולין. לנגה החל בלימודי משפטים אך לא סיים תואר אקדמי, במקום זאת בחר להצטרף לשורות המפלגה הנאצית ב-1 במאי 1932. לאחר שלושה חודשים נרשם גם לתנועת האס אה ולאחר שנה נוספת הצטרף גם לשורות האס אס. לבסוף החליט להצטרף אל כוחות המשטרה ובשנת 1935 קודם לדרגת נציב. לנגה פלש לפולין יחד עם איינזצגרופן נוימן מיד עם התחלת המערכה על פולין בספטמבר 1939. ב-9 בנובמבר 1939, בעקבות הניצחון הגרמני, הוא קודם לדרגת אס-אס אונטר-שטורמפיהרר (מקביל לסגן משנה) ונהיה לאחראי על הגסטאפו בפוזנן. בשנת 1940 פיקד על יחידה מיוחדת שנקראה על שמו, זונדרקומנדו לנגה, תפקיד היחידה היה לרצוח אנשים מעוררים וחולים בנפשם וזאת בעקבות פקודה שניתנה על ידי וילהלם קופה. כבר באמצע שנת 1940, יחידתו של לנגה "התמחתה" בהריגת אנשים במשאית-גז, משאית שצינור הפליטה שלה חובר לתא המטען שלה. אל תא המטען הוכנסו הקורבנות ואנשי האס האס התניעו את המשאית מבלי להסיעה ולחצו על דוושת הגז. קודם לשיטת הריגה זו, הקורבנות נורו בעורפיהם. המשאיות עברו בין בתי חולים ולקחו משם את הלוקים בנפשם, הגז הרעיל שהוחזר לתא המטען של המשאיות היה פחמן חד-חמצני. לאחר קידומו לדרגת אס-אס אובר-שטורמפיהרר (סגן) ב-20 באפריל 1940, יחידתו הוצבה במחנה הריכוז סולדאו. בדצמבר 1941 לנגה קודם פעם נוספת והיה לאס-אס האופטשטורמפיהרר (דרגה המקבילה לסרן) ומונה לפקד על מחנה ההשמדה חלמנו על ידי מפקד משטרת הביטחון והאס דה בפוזנן, ארנסט דמזוג. יחידתו הייתה אחראית על רצח של כ-100,000 היהודים מורתגאו ומגטו לודז'. מאפריל 1942 שם היחידה של לנגה שונה ל"יחידת קולמהוף" (שמה הגרמני של העיר חלמנו) ואופן הפעולה שלה, שיטת רצח האסירים, שונה בהתאם. לנגה הורה על הקמת בורות שרפה שיחליפו את קברי האחים. הנס בותמן ירש את מקומו והמשיך את רצח היהודים ושאר האסירים במחנה. לכל הפחות מספר הקורבנות של מחנה חלמנו נאמד בכ-152,000 איש, אולם השלטונות במערב גרמניה ציינו במשפט חלמנו כי מספר הנרצחים נאמד בכ-180,000 איש. לאחר שלנגה סיים את תפקידו במחנה חלמנו הוא הגיע אל המשרד הראשי לביטחון הרייך, שם שירת תחת ארתור נבה כחוקר פלילי. עם סיום פועלו במשרד זה נשלח אל הבלקן כדי לסייע לצבא הגרמני לדכא את מרד הפרטיזנים. בעקבות קשר העשרים ביולי, הניסיון להתנקש בחייו של היטלר על ידי קצינים נאצים בכירים, הוחזר לגרמניה וסייע ללכוד את הקושרים. חקירת הנוגעים לקשר לרצח הובילה לקידום נוסף שלו, הפעם לדרגת אס-אס שטורמבאנפיהרר. לנגה מת בעת הקרב על ברלין, בברנאו שליד ברלין ב-20 באפריל 1945. מדיה וקבצים בנושא הרברט לנגה בוויקישיתוף הרברט לנגה - הספרייה הווירטואלית היהודית הרברט לנגה - מידע נוסף קולמהוף - שמו הנשכח של מחנה חלמנו
Ya Tú Me Conoces

Ya Tú Me Conoces (בעברית: אתה כבר מכיר אותי) הוא סינגל שהוקלט על ידי הזמרת-יוצרת המקסיקנית טליה, בשיתוף עם הצמד הלטיני מאו & ריקי. השיר יצא לאור ב-24 בינואר 2020, על ידי חברת התקליטים סוני מיוזיק לטין, כסינגל מתוך האלבום, Desamorfosis. עם יציאתו נכנס השיר אל המקום הרביעי במצעד שירי הפופ שבהונדורס. השיר נכתב על ידי אדג', ג'מבו, ריקי מונטנר, מאו מונטאנר, ג'ון לאון, אוניל וקמילו. טליה ביצעה את השיר ביחד עם מאו & ריקו בהופעה שהתקיימה במסגרת טקס פרסי ה-Premio Lo Nuestro, בשנת 2020. כמו כן, היא הייתה המנחה של אותו הטקס. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות. הווידאו קליפ הרשמי של השיר פורסם ב-23 בינואר 2020, יום לפני צאתו כסינגל. בתחילת הקליפ, ניתן לראות כביש בו נוסעות מכוניות רבות. בהמשך, ניתן לראות את טליה, כשהיא לבושה בבגדים צבעוניים, תוך שהיא יושבת על ספה ורוקדת עם רקדניות ליווי. נכון לאפריל 2020, מונה הצפיות של הקליפ עומד על למעלה מ-12 מיליון צפיות. סרטון השיר "Ya Tú Me Conoces" באתר יוטיוב אדג', ג'מבו, ריקי מונטנר, מאו מונטאנר, ג'ון לאון, אוניל, קמילו THALÍA comienza el 2020 estrenando su nuevo sencillo, "YA TÚ ME CONOCES" junto MAU Y RICKY, Sony Music Entertainment Latin, ‏2020-01-24 (באנגלית) Ηλέκτρα Λήμνιου, Νέα Συνεργασία & Music Video | Thalía, Mau y Ricky - Ya Tú Me Conoces, SounDarts, ‏2020-01-24 (ביוונית) monitorLATINO, Title, charts monitorLATINO (בספרדית) Thalía & Mau y Ricky – Ya Tú Me Conoces (באנגלית), נבדק ב-2020-04-24 Thalia Reflects on Mixing Urban Sounds With Pop | Billboard, www.billboard.com, ‏2020-02-20 (באנגלית) Ya Tú Me Conoces, נבדק ב-2020-04-24 Thalía, Mau y Ricky - Ya Tú Me Conoces (Official Video)
Lo Siento Mucho

"Lo Siento Mucho" (בעברית: "אני מצטערת מאוד") הוא סינגל שהוקלט על ידי הזמרת-יוצרת המקסיקנית טליה, בשיתוף עם הצמד הלטיני ריו רומא. השיר יצא לאור ב-24 בפברואר 2020, על ידי חברת התקליטים סוני מיוזיק לטין, כסינגל מתוך האלבום ROJO*. עם יציאתו נכנס השיר אל המקום התשיעי במצעד שירי הפופ שבמקסיקו. השיר נכתב על ידי חוסה לואיס רומא. השיר הוא מעין בלדה בסגנון הפופ הלטיני, בו טליה וריו רומא שרים על כך שהם מצטערים על דברים שעשו. בכתבה שפורסמה באתר המוזיקה Intolerancia דובר על השיר, תוך שדובר על שירה של טליה "Tímida", שיצא ביחד עם פבלו ויטאר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות. הווידאו קליפ הרשמי של השיר פורסם ב-28 בפברואר 2020, כמה ימים לאחר צאתו כסינגל. לאורכו של הקליפ, ניתן לראות את טליה, כשהיא יושבת על מיטה בחדר מסוים, תוך שמסביבה מפוזרים פרחים רבים. כמו כן, היא לובשת בגד גוף מכוסה בנצנצים. נכון לאפריל 2020, מונה הצפיות של הקליפ עומד על למעלה מ-10 מיליון צפיות. סרטון השיר "Lo Siento Mucho" באתר יוטיוב Redacción LR, Rio Roma y Thalía estrenan canción Lo siento mucho en Youtube y fans celebran dúo | video | eint | LaRepublica.pe, larepublica_pe (בספרדית) Río Roma y Thalía estrenan “Lo Siento Mucho”, rolón duro y directo, iHeartRadio, ‏2020-02-28 (בספרדית) monitorLATINO, Top 20 Genera Mexicano Pop, charts monitorLATINO (בספרדית) Río Roma & Thalía – Lo Siento Mucho (באנגלית), נבדק ב-2020-04-24 intoleranciadiario.com, Encendiendo la música al máximo el drag queen Pabllo Vittar y Thalía cantan “Tímida”, Intolerancia Diario, ‏2020-03-31 (ב־) Lo Siento Mucho, נבדק ב-2020-04-24 Río Roma, Thalía - Lo Siento Mucho
Rough

Rough (בעברית: מחוספס) הוא אלבום האולפן השלישי של הזמרת-יוצרת האמריקאית טינה טרנר. האלבום יצא לאור בספטמבר 1978, על ידי חברת התקליטים EMI בבריטניה, אריולה רקורדס במערב גרמניה ויונייטד ארטיסטס בארצות הברית. ב-Allmusic קיבל האלבום דירוג של שלושה כוכבי זהב מתוך חמישה בסך הכול. אלבום זה היה האלבום הראשון שטרנר הוציאה אחריי פירוק הצמד עם בעלה לשעבר איק וטינה טרנר. זהו גם האלבום הראשון שלה שאיק לא היה מעורב בו. למרות שהשניים התגרשו טרנר עדיין התעקשה שתהיה לה את הזכות החוקית להשתמש בשם "טרנר" כשם במה. מבחינה מוזיקלית האלבום הוא אלבום בלוז ודיסקו עם השפעות של רוק. באופן כללי הכוון המוזיקלי אליו שאפה טרנר ללכת הוא לפופ ו-R&B בשילוב של מוזיקת רוק, בניגוד לאלבום הבכורה שלה ששאף לכיוון הקאנטרי. השיר הראשון מהאלבום נכתב במקור על ידי ג'ורג'ו מורודר זמן רב קודם לכן עם פיט בלוט. בנוסף האלבום גם כולל מספר גרסאות כיסוי ביניהם לשיר "The Bitch Is Back" של אלטון ג'ון והשיר "Fire Down Below" של בט מידלר. מתוך האלבום יצאו ארבעה סינגלים: "Viva La Money",‏ "Root Toot,‏ Undisputable Rock & Roller",‏ "Sometimes When We Touch", גרסת כיסוי לשירו של דן היל ו-"Night Time Is the Right Time", גרסת כיסוי לשירו של נפי בראון אך גרסת כיסוי זו לא זכתה להצלחה כאשר לא דורגה באף מצעד. גם האלבום עצמו לא זכה להצלחה כאשר לא קיבל שום מעמד באף מדינה. האלבום תוכנן לצאת מחדש בתחילת שנות ה-90 על ידי EMI אך מסיבות לא ידועות דבר זה לא יצא לפועל. מידע על האלבום Rough באתר MusicBrainz מידע על האלבום Rough באתר AllMusic האלבום Rough באתר Discogs האלבום Rough באתר Last.fm Tina Turner - Rough, Discogs (באנגלית) Rough - Tina Turner | Songs, Reviews, Credits | AllMusic (באנגלית אמריקאית), נבדק ב-2020-04-25
Tímida

"Tímida" (בעברית: "ביישנית") הוא סינגל שהוקלט על ידי הזמרת-יוצרת הברזילאית פבלו ויטאר, ביחד עם הזמרת-יוצרת המקסיקנית טליה. השיר יצא לאור ב-19 במרץ 2020, על ידי חברת התקליטים סוני מיוזיק ברזיל, כסינגל מתוך האלבום 111. עם יציאתו נכנס השיר אל המקום העשירי במצעד שירי הפופ שבצ'ילה. השיר נכתב על ידי רודריגו גורקי, דניאל סאנצ'ס, פבלו ביספו, זבו, גייל, ארתור מארקס ומפלדה והופק על ידי בראבו מיוזיק טים. המיקס בשיר נעשה על ידי פיליפ ניקוליק. לאחר שפבלו ויטאר הוציאה את "Clima Quente", כסינגל הראשון מתוך האלבום 111, הוחלט להוציא את השיר הזה כסינגל השני מתוכו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות. הווידאו קליפ הרשמי של השיר פורסם ב-20 במרץ 2020, יום לאחר צאתו כסינגל. לאורכו של הקליפ, ניתן לראות את פבלו ויטאר ואת טליה רוקדות לצלילי השיר, בכמה סצנות שונות. חלק מהסצנות צולמו כאשר כל אחת נמצאת לבדה, בעוד חלק מהסצנות צולמו כשהן ביחד. נכון לאפריל 2020, מונה הצפיות של הקליפ עומד על למעלה מ-10 מיליון צפיות. סרטון השיר "Tímida" באתר יוטיוב רודריגו גורקי, דניאל סאנצ'ס, פבלו ביספו, זבו, גייל, ארתור מארקס, מפלדה Thalia Teams Up With Pabllo Vittar For New Single “Timida”, idolator, ‏2020-03-20 Yuri Ronaldo, “Tímida”: saiu a parceria tão aguardada entre Pabllo Vittar e Thalia. Vem assistir!, Hashtag Pop, ‏2020-03-20 (בפורטוגזית) Pabllo Vittar e Thalia exploram seu lado mais caliente no novo single "Timida", PAPELPOP, ‏2020-03-19 (בפורטוגזית) monitorLATINO, Title, charts monitorLATINO (בספרדית) Pabllo Vittar (Ft. Thalía) – Tímida (באנגלית), נבדק ב-2020-04-24 Pabllo Vittar (Ft. Jerry Smith) – Clima Quente (באנגלית), נבדק ב-2020-04-24 Tímida, נבדק ב-2020-04-24 Río Roma, Thalía - Lo Siento Mucho
פסטיבל ניו יורק

האם התכוונתם ל... פסטיבל ניו יורק לפרסום (New York Festivals) – פסטיבל בינלאומי בתחום השיווק והפרסום פסטיבל הקולנוע של ניו יורק (NYFF) - פסטיבל קולנוע שנתי של אגודת הקולנוע של מרכז לינקולן (FSLC)
הנרי מורו דה מלן

יוג'ין ארנסט מארי הנרי מורו דה מלן (בצרפתית: Eugène Ernest Marie Henri Moreau de Melen;‏ 20 באוגוסט 1902 – 31 במאי 1992) היה חייל ופוליטיקאי בלגי, הידוע בעיקר בשל תפקידיו כשר המשפטים וכשר ההגנה של בלגיה, תפקיד אותו מילא עד אוגוסט 1950 אז התגייס כלוחם לגדוד הבלגי במלחמת קוריאה. הנרי היה הנציג הבלגי בעצרת האו"ם בשנים 1954, 1959, 1960, 1961 ו-1962. בין השנים 1957 ל-1965 היה חבר בפרלמנט איחוד בנלוקס וכיהן גם כנשיא האספה הפרלמנטרית של נאט"ו בשנים 1964–1965. הנרי מורו דה מלן נולד בלייז', בלגיה ב-20 באוגוסט 1902. אביו יוג'ין מורו היה פרופסור באוניברסיטת לייז'. הנרי למד משפטים והוסמך כעורך דין בלייז'. ב-1940 עם פלישת גרמניה לבלגיה התגייס לצבא הבלגי. הוא נלקח בשבי גרמניה ושוחרר עם סוף המלחמה ב-1945. בשנת 1931 התחתן עם מארי לואיז אנסיון (1904–1963). לאחר מותה התחתן בשנית ב-1970 עם הרוזנת ז'קלין דה ללאינג (1910–2006). משתי נשותיו לא נולדו לו ילדים. הוא החל את הקריירה הפוליטית שלו ב-1946 עם בחירתו לחבר בסנאט של בלגיה, בו ייצג את העיר לייז' מטעם המפלגה הנוצרית-סוציאליסטית (PSC). כיהן כשר המשפטים בין 1948 ל-1949. ביוני 1950 נכנס לתפקידו כשר ההגנה של בלגיה. במהלך כהונתו כשר ההגנה של ראש הממשלה ג'וזף פוליאן, עמדה בפניו ההחלטה האם לשלוח את חיילי צבא בלגיה להילחם במלחמת קוריאה. כשהוא עוד מכהן בתפקידו כשר ההגנה החליט לפרוש ולהתגייס לגדוד הבלגי, הלוחם במלחמת קוריאה. בקוריאה שירת כמייג'ור במיל', סגן מפקד הגדוד. הוא סיים את המלחמה בדרגת לוטננט קולונל. לאחר שובו מקוריאה חזר לפוליטיקה. הוא חזר לכהן כסנאטור מטעם העיר לייז', תפקיד אותו מילא עד 1968. הנרי היה הנציג הבלגי בעצרת האו"ם בשנים 1954, 1959, 1960, 1961 ו-1962. בין השנים 1957 ל-1965 היה חבר בפרלמנט איחוד בנלוקס וכיהן גם כנשיא האספה הפרלמנטרית של נאט"ו בשנים 1964-1965. ב-1968 כהוקרה על שירותו בשביל בלגיה במלחמת קוריאה, הוענק לו התואר "ברון". הוא נפטר בעיר לייז' ב-31 במאי 1992. מדיה וקבצים בנושא הנרי מורו דה מלן בוויקישיתוף Family tree of Henri MOREAU de MELEN, Geneanet (באנגלית) La Libre.be, Pour son Roi et pour la liberté, www.lalibre.be, ‏15 בדצמבר 2009 (בצרפתית) CPCP : individual (person) : MOREAU DE MELEN Henri [MOREAU DE MELEN Henri], cpcp.ideesculture.fr CPCP : individual (person) : MOREAU DE MELEN Henri [MOREAU DE MELEN Henri], cpcp.ideesculture.fr